Квалификациите за Евро 2012 са серия от паралелни футболни състезания, които се състоят през 2010 и 2011, за да определят класиралите се отбори за Евро 2012, което се провежда в Полша и Украйна. Тегленето на жребия за квалификациите се състои на 7 февруари 2010 г. в конгресната зала на Двореца на културата и науката във Варшава, а първите мачове от квалификационния турнир са на 3 и 4 септември 2010 г.